《霅川道中》
金朝·蔡珪

扇底无残暑，西风日夕佳。
云山藏客路，烟树记人家。
小渡一声橹，断霞千点鸦。
诗成鞍马上，不觉在天涯。

作者简介：（?—1174）金真定人，字正甫。蔡松年子。天德进士。除澄州军事判官。历翰林修撰、同知制诰、太常丞，累迁礼部郎中，封真定县男，改潍州刺史致仕。号为辨博，凡朝廷制度损益，多所裁定。所著多佚，惟《中州集》存其诗。